Anno Domini MCDLIX. Item die s. Sixti sub missa b. virginis obiit frater Clemens Civikin, qui fuit ante ingressum religionis præbendatus ecclesie Arosiensis. Hic erat bonus cantor, sermocinator et quietus in conversacione et pacificus, innocencie et timoris Dei amator. Sed tamen ante aliquos annos paciebatur ante obitum gravissimas temptaciones blasphemie, ut creditur ad meritum et purgacionem suorum peccatorum, et receptis sacramentis quievit in pace anno professionis sue 35. Stetit eciam Finlandie pro institucione novi monasterii per triennium, deinde reversus ad Wadzstenum mittebatur ad monasterium Berghis situm, pro reformacione loci illius et personarum ibi existencium.